বাঙালিদের প্রিয় রক ব্যান্ড এলআরবি। আর এলআরবি মানেই আইয়ুব বাচ্চু। প্রায় ২৭ বছর ধরে প্রথিতযশা এই ব্যান্ড দলটি দেশের শ্রোতাদের মন ভরিয়েছে। এই চলার পথে শ্রোতাদের উপহার দিয়েছে অসংখ্য জনপ্রিয় গান। জনপ্রিয় গানগুলোর মধ্যে রয়েছে ‘ চলো বদলে যাই’, ‘ঘুমন্ত শহরে’,‘ রুপালি গিটার’, ‘ঘুম ভাঙ্গা শহরে’, ‘এখন অনেক রাত’, ‘হাসতে দেখো’ ইত্যাদি। এসব গান এলআরবির কান্ডারি আইয়ুব বাচ্চুর কণ্ঠে গাওয়া। আজ সকালে রুপালি গিটার ছেড়ে চলে গেছেন আইয়ুব বাচ্চু।